section_heading: Dizajn i razvoj
paragraph_text: C.205, poznat prvo kao C.202bis u usporedbi sa svojim prethodnikom Folgoreom je imao velike razlike u trupu aviona, repne površine su bile veće, modificirana je bila pilotska kabina i krila. C.205 prvenstveno je bio lovac-presretač uz sposobnost napada na zemaljske ciljeve. Bio je monokrilac jednosjed izrađen od metala. U izduženi nosni dio bio je smješten DB605 motor koji je pokretao trokraki propeler stalne brzine. Glavni spremnik goriva nalazio se između motora i pilotske kabine a hladnjak je bio smješten na središnjem dijelu trupa ispod pilotske kabine. U kratki stražnji dio bila je smještena radio oprema, boca s kisikom i rezervni spremnik goriva od 80 l. Krila su bila izrađena od lake legure aluminija i čelika a dvije ramenjače dijelile su ih u tri dijela ,dajući prostor za dva dodatna spremnika za gorivo i potpuno uvlačivo glavno podvozje. Zakrilca su imala metalnu oplatu dok su druge kontrolne površine bile prekrivene platnom.